प्रदेश जदयू प्रवक्ता को धमकी देने वाला वैशाली से गिरफ्तार
क्राइम रिपोर्टर| पटना
प्रदेशजदयू के प्रवक्ता विधान पार्षद संजय सिंह को जान से मारने की धमकी देने अौर गाली-गलौज करने वाले मुरली मनोहर उर्फ ललन पटेल को पुलिस ने गुरुवार को गिरफ्तार कर लिया। सचिवालय थाने की पुलिस ने पटेल को वैशाली के कन्हौली गांव से दबोचा। साथ ही, वह सिम भी बरामद कर लिया, जिससे धमकी दी गई थी।
बेगूसराय के मूल निवासी पटेल ने जिस सिम से जदयू प्रवक्ता को धमकी दी थी, वह उसके प|ी के नाम से है। वह वैशाली से निकलने वाली एक पत्रिका में काम करता है। उसी पत्रिका में उसने संजय सिंह का नंबर देखा था। उसे लगा कि धमकी देेने के बाद जदयू प्रवक्ता उसका काम कर देंगे। पूछताछ के बाद पुलिस ने पटेल को जेल भेज दिया। पटेल ने संजय सिंह को 27 फरवरी को मोबाइल नंबर 7632826960 से उस वक्त जान से मारने की धमकी दी थी, जब वे सदन में थे। प्राथमिकी दर्ज होने के बाद जिस नंबर से धमकी दी गई, उसे खंगाला तो पहले ही दिन पुलिस को पता चल गया था कि बेगूसराय के पते पर महिला के नाम से सिम लिया गया है। धमकी देने वाला कन्हौली, वैशाली का है। पुलिस दो दिनों से वहां डेरा डाले रही।
सबसे पहले पटेल की प|ी को हिरासत में लेकर पूछताछ शुरू हुई। उससे मिले सुराग के बाद पुलिस ने पटेल को धर दबोचा। एसएसपी मनु महाराज ने बताया कि टीम में शामिल पुलिसकर्मी पुरस्कृत होंगे।
bho_Deva awa_Deva hin_Deva hin_Deva hin_Deva